*****

ΚΑΝΟΝΙΣΜΟΣ (ΕΟΚ) αριθ. 1664/89 ΤΗΣ ΕΠΙΤΡΟΠΗΣ

της 13ης Ιουνίου 1989

περί των λεπτομερειών εφαρμογής του καθεστώτος κατά την εισαγωγή των προϊόντων των κωδικών ΣΟ 0714 10 91 και 0714 90 11 καταγωγής των κρατών της Αφρικής, της Καραϊβικής και του Ειρηνικού ή των υπερποντίων χωρών και εδαφών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 486/85 του Συμβουλίου της 26ης Φεβρουαρίου 1985 σχετικά με το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων καταγωγής των κρατών της Αφρικής, της Καραϊβικής και του Ειρηνικού (κράτη ΑΚΕ) ή των υπερποντίων χωρών και εδαφών (1), όπως τροποποιήθηκε τελευταία από τον κανονισμό (ΕΟΚ) αριθ. 967/89 (2), και ιδίως το άρθρο 22,

τον κανονισμό (ΕΟΚ) αριθ. 430/87 του Συμβουλίου της 9ης Φεβρουαρίου 1987 σχετικά με το καθεστώς κατά την εισαγωγή που εφαρμόζεται στα προϊόντα που υπάγονται στους κωδικούς ΣΟ 0714 10 10, 0714 10 90 και 0714 90 10, καταγωγής ορισμένων τρίτων χωρών (3), όπως τροποποιήθηκε τελευταία από τον κανονισμό (ΕΟΚ) αριθ. 3837/88 (4), και ιδίως το άρθρο 2,

Εκτιμώντας:

ότι το άρθρο 9 παράγραφος 3 του κανονισμού (ΕΟΚ) αριθ. 486/85 ορίζει ότι το ίγναμο και τα όμοια προϊόντα καταγωγής των κρατών της Αφρικής, της Καραϊβικής και του Ειρηνικού (κράτη ΑΚΕ) και των υπερποντίων χωρών και εδαφών (ΥΧΕ), απολαύουν κατά την εισαγωγή στην Κοινότητα πλήρους ατέλειας εντός ορίου συνολικής ποσότητας 10 000 τόνων ετησίως· ότι ορίζει εξάλλου ότι οι ποσότητες των προϊόντων καταγωγής των ανωτέρω αναφερομένων χωρών και διαμερισμάτων καταλογίζονται στις ποσοστώσεις που έχουν ανοιχθεί για την εισαγωγή μανιόκας και ομοίων προϊόντων καταγωγής των χωρών, ανάλογα με την περίπτωση μελών ή μη μελών της Γενικής Συμφωνίας Δασμών και Εμπορίου (ΓΣΔΕ), χωρίς ωστόσο η εξάντληση των ποσοστώσεων αυτών να αποτελέσει εμπόδιο στην εισαγωγή 10 000 τόνων προϊόντων των χωρών ΑΚΕ/ΥΧΕ·

ότι οι λεπτομέρειες εφαρμογής τέτοιου καθεστώτος πρέπει να αφορούν κυρίως την κατάθεση αιτήσεων και την έκδοση πιστοποιητικών εφαρμογής και να εξασφαλίζουν αφενός την καταγωγή των προϊόντων, και αφετέρου την τήρηση της μέγιστης ποσότητας που καθορίζεται από το Συμβούλιο· ότι οι λεπτομέρειες αυτές είναι, ανάλογα με την περίπτωση, είτε συμπληρωματικές είτε κατά παρέκκλιση των διατάξεων του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και καθορισμού εκ των προτέρων, για τα γεωργικά προϊόντα (5) ή των διατάξεων του κανονισμού (ΕΟΚ) αριθ. 891/89 της Επιτροπής της 5ης Απριλίου 1989 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού (6), όπως τροποποιήθηκε από τον κανονισμό (ΕΟΚ) αριθ. 990/89 (7) ·

ότι για την αποτελεσματική χρήση των πιστοποιητικών πρέπει να καταστεί εφαρμόσιμη η διάταξη του κανονισμού (ΕΟΚ) αριθ. 3719/88 σχετικά με την εκ των προτέρων υποβολή των αποδείξεων της θέσεως σε ελεύθερη κυκλοφορία·

ότι πρέπει να διευκρινισθεί ότι η επιστροφή των εισπραχθέντων κατά την εισαγωγή δασμών βάσει πιστοποιητικών που εκδόθηκαν από την 1η Ιανουαρίου 1989 γίνεται σύμφωνα με τις διατάξεις του κανονισμού (ΕΟΚ) αριθ. 1430/79 του Συμβουλίου της 2ας Ιουλίου 1979 σχετικά με την επιστροφή ή τη διαγραφή χρέους εισαγωγικών ή εξαγωγικών δασμών (8), όπως τροποποιήθηκε τελευταία από τον κανονισμό (ΕΟΚ) αριθ. 3799/86 (9)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εφαρμογή του άρθρου 9 παράγραφος 3 του κανονισμού (ΕΟΚ) αριθ. 486/85 τα πιστοποιητικά εισαγωγής των προϊόντων που υπάγονται στους κωδικούς ΣΟ 0714 10 91 και 0714 90 11 καταγωγής των κρατών της Αφρικής, της Καραϊβικής και του Ειρηνικού (κράτη ΑΚΕ) ή των υπερποντίων χωρών και εδαφών (ΥΧΕ), εκδίδονται υπό τους όρους του παρόντος κανονισμού.

Άρθρο 2

1. Η αίτηση για την έκδοση πιστοποιητικού δεν δύναται να αφορά ποσότητα μεγαλύτερη από 150 τόνους για κάθε ενδιαφερόμενο χωριστά, που ενεργεί για δικό του λογαριασμό.

2. Η αίτηση για την έκδοση πιστοποιητικού και το πιστοποιητικό εισαγωγής περιέχουν στη θέση 8 την ένδειξη της τρίτης χώρας από την οποία κατάγεται το προϊόν. Το πιστοποιητικό συνεπάγεται υποχρέωση εισαγωγής απο τη χώρα αυτή.

3. Το πιστοποιητικό περιέχει στη θέση 20 μία από τις κάτωθι ενδείξεις:

- Producto ACP/PTU:

- no ha lugar a exaccion reguladora

- apartado 3 del articulo 9 y apartado 2 del articulo 1 del Reglamento (CEE) no 486/85

- debe presentarse EUR 1

- AVS/OLT-produkt:

- fritagelse for afgift

- forordning (EOEF) nr. 486/85: artikel 1, stk. 2, og artikel 9, stk. 3

- EUR 1 skal forelaegges

- Erzeugnis AKP/UELG:

- Freistellung von der Abschoepfung

- Verordnung (EWG) Nr. 486/85: Artikel 1 Absatz 2 und Artikel 9 Absatz 3

- EUR 1 vorzulegen

- Προϊόν ΑΚΕ/ΥΧΕ:

- εξαίρεση της εισφοράς

- κανονισμός (ΕΟΚ) αριθ 486/85: άρθρο 1 παράγραφος 2 και άρθρο 9 παράγραφος 3

- να προσκομισθεί το EUR 1

- ACP/OCT' product:

- exemption from the levy

- regulation (EEC) No 486/85, Article 1 (2) and Article 9 (3)

- EUR 1 to be presented

- Produit ACP/PTOM:

- exemption du prelevement

- reglement (CEE) no 486/85: article 1er paragraphe 2 et article 9 paragraphe 3

- EUR 1 a presenter

- prodotto ACP/PTOM:

- esenzione dal prelievo

- regolamento (CEE) n. 486/85: articolo 1, paragrafo 2 e articolo 9, paragrafo 3

- EUR 1 deve essere presentato

- Produkt ACS/LGO:

- vrijstelling van heffing

- verordeninig (EEG) nr. 486/85: artikel 1, lid 2, en artikel 9, lid 3

- EUR 1 over te leggen

- produto ACP/PTOM:

- isencao do direito nivelador

- Regulamento (CEE) n o 486/85: n o 2 do artigo 1 o e n o 3 do artigo 9 o

- EUR 1 a apresentar

Άρθρο 3

1. Οι αιτήσεις για την έκδοση των πιστοποιητικών υποβάλλονται στις αρμόδιες αρχές των κρατών μελών κάθε Δευτέρα μέχρι τις 13.00 και, αν η ημέρα αυτή δεν είναι εργάσιμη, την πρώτη επόμενη εργάσιμη ημέρα.

2. Τα κράτη μέλη ανακοινώνουν στην Επιτροπή με τέλεξ, το αργότερο μέχρι τις 13.00 της επομένης της ημέρας υποβολής της αίτησης, τις ποσότητες που αποτελούν αντικείμενο της αίτησης, την καταγωγή του προϊόντος καθώς και το ονοματεπώνυμο του αιτούντος.

3. Το αργότερο τη δεύτερη εργάσιμη ημέρα που ακολουθεί την ημέρα υποβολής των αιτήσεων, η Επιτροπή καθορίζει και ανακοινώνει με τέλεξ στα κράτη μέλη κατά πόσον δίδεται συνέχεια στις αιτήσεις για την έκδοση πιστοποιητικών.

4. Τα πιστοποιητικά εκδίδονται με την επιφύλαξη της παραγράφου 3 την τρίτη ημέρα που ακολουθεί την ημέρα της υποβολής, για τις αιτήσεις που διαβιβάζονται σύμφωνα με την παράγραφο 2.

5. Τα εκδιδόμενα πιστοποιητικά ισχύουν σε ολόκληρη την Κοινότητα από την ημέρα της πραγματικής έκδοσής τους μέχρι το τέλος του δεύτερου μήνα που έπεται της ημερομηνίας αυτής. Ωστόσο, αυτή η διάρκεια ισχύος δεν μπορεί να υπερβαίνει τις 31 Δεκεμβρίου του έτους έκδοσης του πιστοποιητικού.

Άρθρο 4

1. Κατά παρέκκλιση του άρθρου 12 του κανονισμού (ΕΟΚ) αριθ. 891/89 το ποσό της εγγύησης σχετικά με το πιστοποιητικό εισαγωγής ανέρχεται σε 0,5 Ecu ανά τόνο.

2. Στην περίπτωση κατά την οποία, λόγω της εφαρμογής του άρθρου 3 παράγραφος 3, η ποσότητα για την οποία εκδίδεται το πιστοποιητικό είναι μικρότερη από εκείνη για την οποία ζητήθηκε, η εγγύηση που αντιστοιχεί στη διαφορά αποδεσμεύεται.

3. Οι διατάξεις του άρθρου 5 παράγραφος 1 τέταρτη περίπτωση του κανονισμού (ΕΟΚ) αριθ. 3719/88 δεν εφαρμόζονται.

Άρθρο 5

Κατά παρέκκλιση του άρθρου 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύθερη κυκλοφορία δεν μπορεί να υπερβαίνει εκείνη που αναγράφεται στις θέσεις 17 και 18 του πιστοποιητικού εισαγωγής· ο αριθμός Ο αναγράφεται, για το σκοπό αυτόν, στη θέση 19 του εν λόγω πιστοποιητικού.

Άρθρο 6

Εφαρμόζεται το άρθρο 33 παράγραφος 5 του κανονισμού (ΕΟΚ) αριθ. 3719/88.

Άρθρο 7

Για τις εισαγωγές των προϊόντων που αναφέρονται στο άρθρο 1, καταγωγής των χωρών ΑΚΕ/ΥΧΕ μελών της ΓΣΔΕ, οι οποίες πραγματοποιούνται βάσει των πιστοποιητικών που εκδίδονται από την 1η Ιανουαρίου 1989 μέχρι την ημερομηνία ενάρξεως της ισχύος του παρόντος κανονισμού, ο ενδιαφερόμενος εισαγωγέας λαμβάνει την επιστροφή των εισπραχθέντων κατά την εισαγωγή δασμών υπό τους όρους του κανονισμού (ΕΟΚ) αριθ. 1430/79.

Τα κράτη μέλη ανακοινώνουν στην Επιτροπή πριν από τις 30 Σεπτεμβρίου 1989 τις ποσότητες για τις οποίες έγινε απόδοση των δασμών.

Άρθρο 8

Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Ιουνίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 61 της 1. 3. 1985, σ. 4.

(2) ΕΕ αριθ. L 103 της 15. 4. 1989, σ. 1.

(3) ΕΕ αριθ. L 43 της 13. 2. 1987, σ. 9.

(4) ΕΕ αριθ. L 340 της 10. 12. 1988, σ. 1.

(5) ΕΕ αριθ. L 331 της 2. 12. 1988, σ. 1.

(6) ΕΕ αριθ. L 94 της 7. 4. 1989, σ. 13.

(7) ΕΕ αριθ. L 106 της 18. 4. 1989, σ. 26.

(8) ΕΕ αριθ. L 175 της 12. 7. 1979, σ. 1.

(9) ΕΕ αριθ. L 352 της 13. 12. 1986, σ. 19.